Κίνημα για τη Δημοκρατία στην Ευρώπη 2025

Το Κίνημα για τη Δημοκρατία στην Ευρώπη 2025 (αγγλ. Democracy in Europe Movement 2025), περισσότερο γνωστό με το αρκτικόλεξο DiEM25, είναι το πρώτο πανευρωπαϊκό πολιτικό κίνημα που ιδρύθηκε το 2015 με συνιδρυτή τον πρώην υπουργό Οικονομικών της Ελλάδας Γιάνη Βαρουφάκη. Το κίνημα παρουσιάστηκε για πρώτη φορά στις 9 Φεβρουαρίου 2016 στο θέατρο Φολκσμπίνε του Βερολίνου. Στόχος του κινήματος είναι η μεταρρύθμιση της Ευρωπαϊκής Ένωσης ώστε να δημιουργηθεί «μία πλήρης δημοκρατία με ένα ανεξάρτητο κοινοβούλιο το οποίο θα σέβεται την εθνική αυτοδιάθεση και το μοίρασμα της εξουσίας με τα εθνικά κοινοβούλια, τις περιφερειακές συνελεύσεις και τα δημοτικά συμβούλια».

 Σύμφωνα με το ίδιο το κίνημα, στόχος του είναι η αναζωογόνηση της ιδέας της Ευρώπης ως μίας ένωσης των λαών της που θα διοικείται μέσα από τη δημοκρατική συναίνεση και όχι βάσει της τωρινής της κατεύθυνσης, η οποία είναι η δημιουργία μιας υπερεθνικής οντότητας που διοικείται από τεχνοκράτες μέσα από διατάγματα. Για τη στήριξη αυτού του επιχειρήματος, το κίνημα αναφέρει οκτώ τομείς στους οποίους συμβαίνει αυτό. Μεταξύ άλλων, αναφέρεται στα «εκτελεστικά εποπτικά "όργανα" και της τρόικας που δημιούργησαν από κοινού με μη εκλεγμένους "τεχνοκράτες" άλλων διεθνών και ευρωπαϊκών θεσμών». Επίσης, αναφέρει τον ανερχόμενο εξτρεμιστικό εθνικισμό που παρατηρείται σε ορισμένα νέα πολιτικά κόμματα αλλά και τις πρωτοβουλίες υπέρ του Brexit και του Grexit ως δείγματα της επικείμενης κατάρριψης του ευρωπαϊκού οικοδομήματος. Ο ισχυρισμός αυτός επαναλήφθηκε από τον ίδιο τον Βαρουφάκη σε συνέντευξη που έδωσε στην ισπανική εφημερίδα El País κατά την επίσκεψή του στη Μαδρίτη, αναφερόμενος στις παραχωρήσεις της Ευρωπαϊκής Ένωσης προς το Ηνωμένο Βασίλειο που πραγματοποιήθηκαν τον Φεβρουάριο του 2016 ως δείγμα της αποσύνθεσης της Ευρωπαϊκής Ένωσης. Το DiEM25 διευθύνεται από ένα συντονιστικό συλλογικό σώμα αποτελούμενο από 12 άτομα και εποπτευόμενο από ένα συμβουλευτικό συμβούλιο γνωστών προσωπικοτήτων. Η Αλλαγή (Αυστρία) Πειρατικό Κόμμα (Τσεχία) Η Εναλλακτική (Δανία) Génération.s (Γαλλία) Nouvelle Donne (Γαλλία) Δημοκρατία στην Ευρώπη (Γερμανία) Δημοκρατία σε Κίνηση (Γερμανία) ΜέΡΑ25 (Ελλάδα) Δημοκρατία και Αυτονομία (Ιταλία) Μαζί (Πολωνία) LIVRE (Πορτογαλία) Actúa (Ισπανία) Στις 26 Μαρτίου του 2018 πραγματοποιήθηκε η Ιδρυτική Συνδιάσκεψη του ελληνικού εκλογικού βραχίονα του DiEM25, από τον Γιάνη Βαρουφάκη υπό το όνομα ΜέΡΑ25 - Μετωπο Ευρωπαϊκής Ρεαλιστικής Ανυπακοής. Γιάνης Βαρουφάκης (Ελλάδα) Ρουί Ταβάρες (Πορτογαλία) Σρέτσκο Χόρβατ (Κροατία) Λορέντσο Μαρσίλι (Ιταλία) Τζούλιαν Ασάνζ (Αυστραλία) Άδα Κολάου (Ισπανία) Νόαμ Τσόμσκι (ΗΠΑ) Μπράιαν Ίνο (Ηνωμένο Βασίλειο) Ζιλιέν Μπαγιού (Γαλλία) Ζαν Μισέλ Ζαρ (Γαλλία) Τζέιμς Κ. Γκάλμπρεϊθ (ΗΠΑ) Σούζαν Τζορτζ (ΗΠΑ/Γαλλία) Μπόρις Γκρόις (Γερμανία) Κεν Λόουτς (Ηνωμένο Βασίλειο) Τόνι Νέγκρι (Ιταλία) Μπαλτάζαρ Γκαρθόν (Ισπανία) Σάσκια Σάσεν (ΗΠΑ) Σλάβοϊ Ζίζεκ (Σλοβενία) Μίκουλας Πέκσα (Τσεχία) Αγκνιέσκα Τζιεμιάνοβιτς-Μπακ (Πολωνία) Φεδερίκο Μαγιόρ Σαραγόσα (Ισπανία) Αλεξάνταρ Νοβάκοβιτς (Σερβία) Πάμελα Άντερσον (Καναδάς/ΗΠΑ) Γκασπάρ Γιαμαζάρες (Ισπανία) Επίσημη ιστοσελίδα Αρχειοθετήθηκε 2016-02-12 στο Wayback Machine. Γιάνης Βαρουφάκης: Ο καπιταλισμός θα φάει τη δημοκρατία αν δεν ανοίξουμε το στόμα μας